જેમ કે, હમણાં સમાચાર હતા કે રોડ ટ્રાન્સપોર્ટ વિભાગ ડિજિલોકરની પહેલમાં જોડાઈ ગયો હોવાથી જે લોકો ડિજિલોકર ધરાવતા હોય તેમના એકાઉન્ટમાં તેમના ડ્રાઈવિંગ લાઈસન્સ અને વ્હિકલ રજિસ્ટ્રેશન બુક (આરસી બુક)ની વિગતોની લિંક આરટીઓમાંથી ઓટોમેટિકલી ઉમેરાઈ જાય છે. પરિણામે આપણે અસલી લાઈસન્સ કે આરસી બુક સાથે રાખવાની ઝંઝટ રહેતી નથી. રસ્તે જતાં જો ટ્રાફિક પોલીસ રોકે અને ડ્રાઈવિંગ લાઈસન્સ માગે તો આપણે પોતાના સ્માર્ટફોનમાં ડિજિલોકરની એપ ખોલી તેમાંના લાઈસન્સની ડિજિટલ કોપી તેમને બતાવી શકીએ અને ટ્રાફિક પોલીસે તેને માન્ય રાખવી પડે. પરંતુ હાલમાં હજી ફક્ત દિલ્હીનો રોડ ટ્રાન્સપોર્ટ વિભાગ આ પહેલમાં જોડાયો છે. સરકાર દરેક વ્યક્તિના પાન કાર્ડને પણ ડિજિટલ લોકર સાથે સાંકળવાનું વિચારી રહી છે.